Aratbuten huakpo konig hua̱so̱'en huakjey o̱'ne . Aratbuten huakpo huadakda e̱e̱'nayo hua̱so̱'a̱ jeyonigti o̱'e̱ . Konigti huakjey jeyda e̱e̱'te aratbut katepi' e'ka' tiahuaydik o̱'ne . Aratbuten huakpo dakhue'da e̱e̱'nayo daka' tiahuayhue'dik o̱'ne . Konig sikki̱re̱gyo̱ hua̱so̱' o̱'nepo katepi' kahue'dik o̱'ne . Konigti aratbuten huanopo' o̱'e̱ konig huakjey aratbutenso̱'yo o̱'e̱ . Huadaknopo'da e̱e̱'nayo huadakyo' on'nopo̱i̱ka' . Konig 'urua'da Diosa o'nopo̱e̱ kenpa'ti Diosa o'pak aratbutkon o'nopo̱e̱ kenpa'ti o̱gka' . Aratbutennopo' dakhue'da e̱e̱'nayo katepi' dakhue' e'nopo̱e̱'nayo aratbuttaj 'uruda e'nopo̱e̱' Diosa manopo̱e̱a̱hue'dik o'mae . Aratbut dakhue'nopo'da e̱e̱'nayo konig sikki̱re̱gyo̱ o̱'ne . Meyon huahue'dikda o̱'ne . Konige̱po keyoj , dakyo' ya̱g'kikati' . Huanopoya' huadakyo' yan'nopo̱e̱po , batikhue' yane' . E'batiknayo konig sikki̱re̱gyo̱ mo'i̱ka'apone .
